El Casal Jove projecta curts feministes dins del VII Festival de Cinema Ciutadà Compromés
15 de novembre 2021

Dijous que ve, 18 de novembre, a les 19.00 hores el Casal Jove de Port de Sagunt acull una de les projeccions del VII Festival de Cinema Ciutadà Compromés organitzat per l'Associació Ciutadania i Comunicació (ACICOM), i en el qual col·labora l'Ajuntament de Sagunt a través del departament de Joventut. En este sentit, es projectaran quatre curtmetratges de temàtica feminista: Les flors que arranques (16' 24''); Les xiques no perden el tren (18' 03''); Vides invisibles. Dones invisibles sota el plàstic (25' 43'') i Dones en resistència (31' 18'').

Des del departament de Joventut s'ha explicat que «**el Festival es manté fidel als seus principis fundacionals, generant sinergies entre el sector audiovisual valencià i la ciutadania organitzada**».

Este festival, «**amb una dotació econòmica modesta, aconseguix ser un dels Festivals de referència al País Valencià, tant per les seues característiques i punt de vista com per les xifres**», tal com s'indica des del departament de Joventut. Així mateix, és el Festival més llarg, ja que se celebra des del 27 d'octubre, Dia Mundial del Patrimoni Audiovisual, fins a la gala de conclusió i lliurament de guardons, el 23 de novembre.

A més, es realitzen projeccions i activitats paral·leles en 21 localitats diferents, en 43 sales, amb més de 60 entitats col·laboradores i més de 80 audiovisuals diferents projectats. Més de 100 sessions programades, moltes de ls quals amb la presència i participació dels autors de l'audiovisual.

![](/media/gqzp2q4i/c-festival-cinema.jpg?width=612.3863636363636&height=850)

*   [](http://www.facebook.com/sharer.php?u=https://aytosagunto.es/va/actualitat/el-casal-jove-projecta-curts-feministes-dins-del-vii-festival-de-cinema-ciutada-compromes/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-projecta-curts-feministes-dins-del-vii-festival-de-cinema-ciutada-compromes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-projecta-curts-feministes-dins-del-vii-festival-de-cinema-ciutada-compromes/ "Linked In")
*   [](mailto:?body=https://aytosagunto.es/va/actualitat/el-casal-jove-projecta-curts-feministes-dins-del-vii-festival-de-cinema-ciutada-compromes/)